 Aka akparala nụ ezekaudele, o kwuo onye chiri ya ọzọ. Onye isi ndị otu agha iyi egwu ahụ a ma ama nụwa niile dịka ISIS anwụọna. Baghdadi, nwoke onye okpukperechi alakụba, nke na-achị ndị otu a kpọrọ izlamik steeti, ezutego ọnwụ ya na mba Sirịa.  Nke a mere nabalị ụnyaa, mgbe ndị agha mba Amerịka wakporo Baghdadi nebe o jiri mere ebe nzuzo na mpaghara ugwu mba Sirịa.Site nokwu onye isi ala mba Amerịka bụ Donald Trump kwuputere nụtụtụ ụnyaa, ndị agha mba Amerịka na-achọ ịnwete Baghdadi na ndụ maọbụ nọnwụ, kemgbe afọ ole nole ahụ ha na-alụ agha megide ndị otu izlamik steeti.Nozi o weputere site nigwe okwu ịhe onyonyo, Trump kọwapụtara otu okwe siri gbaa, yana otu ndị agha Amerịka siri ga ije ahụ, wakpo ogige ebe Baghdadi bi, mezie ịhe Baghdadi jiri nwere aka ya gbuo onwe ya, kama a ga-ejido ya na ndụ.Nizu ụka gara aga, Amerịka matara ebe Baghdadi zoro na Sirịa site nọnụ Mohammed Ali Sajet, otu nime ndị na-eso ụzọ Baghdadi, bụ onye e jidere na mba Ịrak nọnwa gara aga.Ndị agha Amerịka mechara buru ọgụ jekwuru Baghdadi nebe ahụ o jiri mere ebe nzuzo. Ha na ndị otu Baghdadi kwarịtara mgbọ.Baghdadi mechara kpasuo mgbọ ogbunigwe o jiri soo onwe ya. O gburu onwe ya ma gbukwe ụmụ ya ndị ya na ha nọ tupu ọgụ ahụ amalite.Mgbe Baghdadi gbuchare onwe ya, ndị Amerịka mechera nwere ogbunigwe gbarie ụlọ ebe ịhe ahụ mere. 